CELEX: 62010CN0082
Language: fi
Date: 2010-02-11 00:00:00
Title: Asia C-82/10: Kanne 11.2.2010 — Euroopan komissio v. Irlanti

1.5.2010   
            
            
               FI
            
            
               Euroopan unionin virallinen lehti
            
            
               C 113/23
            
         Kanne 11.2.2010 — Euroopan komissio v. Irlanti
   (Asia C-82/10)
   2010/C 113/36
   Oikeudenkäyntikieli: englanti
   
      Asianosaiset
   
   
      Kantaja: Euroopan komissio (asiamies: N. Yerrell)
   
      Vastaaja: Irlanti
   
      Vaatimukset
   
   
               —
            
            
               On todettava, että Irlannin tasavalta ei ole noudattanut erityisesti muun ensivakuutusliikkeen kuin henkivakuutusliikkeen aloittamista ja harjoittamista koskevien lakien, asetusten ja hallinnollisten määräysten yhteensovittamisesta 24.7.1973 annetun ensimmäisen neuvoston direktiivin 73/329/ETY, sellaisena kuin se on sittemmin muutettuna, 6, 8, 9, 13, 15, 16 ja 17 artiklan mukaisia velvoitteitaan, eikä muuta ensivakuutusta kuin henkivakuutusta koskevien lakien, asetusten ja hallinnollisten määräysten yhteensovittamisesta sekä direktiivien 73/239/ETY ja 88/357/ETY muuttamisesta annetun neuvoston direktiivin 92/49/ETY 22 ja 23 artiklan mukaisia velvoitteitaan, koska se ei ole soveltanut Euroopan unionin vakuutuslainsäädäntöä ilman syrjintää kokonaisuudessaan kaikkiin vakuutusyrityksiin
            
         
               —
            
            
               Irlanti on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Komissio katsoo, että i) ei ole asianmukaista, että Voluntary Health Insurance Board (jäljempänä VHI) edelleen hyötyy direktiivin 73/239/ETY 4 artiklan mukaisesti poikkeuksesta siitä lukien, kun sen asema muuttui ensimmäisen kerran, kun Voluntary Health Insurance (Amendment) Act 1996 (vuoden 1996 vapaaehtoista sairausvakuutusta koskeva laki (muutos)) tuli voimaan, ja ii) kyseisestä päivämäärästä lukien siitä tuli täysin Euroopan unionin vakuutuslainsäädännön alainen, mukaan lukien niiden säännösten alainen, jotka koskevat lupaa, talouden valvontaa, vakuutusteknisten sääntöjen muodostamista ja solvenssimarginaalia mukaan lukien takuurahasto.
   VHI jatkaa edelleen kaikkea liiketoimintaansa ilman, että se olisi hankkinut lupaa Irish Financial Regulatorilta ja ilman, että se olisi täyttänyt tarpeelliset solvenssia koskevat edellytykset.